সংযুক্ত আরব আমিরাত মহাকাশ সংস্থা
সংযুক্ত আরব আমিরাত মহাকাশ সংস্থা (ইংরেজি: United Arab Emirates Space Agency' সংক্ষেপে UAESA; আরবি: وكالة الإمارات للفضاء উইকালাত আল-ইমারাতাল্লিফাদ্বা) সংযুক্ত আরব আমিরাত সরকারের প্রতিষ্ঠিত একটি মহাকাশ সংস্থা। সংস্থাটিকে ২০১৪ সালে প্রতিষ্ঠা করা হয়। এটি সংযুক্ত আরব আমিরাতে একটি টেকসই ও বিশ্বমানের মহাকাশ শিল্প নির্মাণ, লালন ও নিয়ন্ত্রণ করার দায়িত্বে নিয়োজিত। এ উদ্দেশ্যে সংস্থাটি যৌথ অংশীদারী সম্পর্ক স্থাপন, উচ্চশিক্ষায়তনিক কর্মসূচি প্রণয়ন, গবেষণা ও উন্নয়নে অর্থ বিনিয়োগ, বাণিজ্যিক পদক্ষেপ গ্রহণ এবং মহাকাশ বিজ্ঞান গবেষণা ও অনুসন্ধান পরিচালনা, ইত্যাদি বিভিন্ন কর্মকাণ্ডে জড়িত আছে।